Jeff Beck

Geoffrey Arnold Beck (1944–2023) var en britisk rockegitarist.

 Liv og virke 
Tidlig på 1960-tallet spilte Beck kortvarig i flere grupper og tjente til livets opphold som sessionmusiker. Etter at Eric Clapton forlot The Yardbirds til fordel for John Mayall, erstattet Beck ham i 1965 som sologitarist, men han viste seg å være et uromoment og forlot Yardbirds etter bare 20 måneder. 

På begynnelsen av 1967 gav han ut solo-singelen «Hi Ho Silver Lining / Beck’s Bolero», som ble en stor hit. Samme år dannet han The Jeff Beck Group med Rod Stewart (vokal),  Ron Wood (bass), Micky Waller (slagverk) og Nicky Hopkins (keyboard). De to albumene gruppa gav ut, Truth (1968) og Beck-Ola (1969), regnes som forløpere til heavy metal-sjangeren.Jeff Beck Tells ‘Truth’ About Metal, Pays Tribute to Guitar Legend Les Paul, noisecreep.comBruce Eder: Truth – AllMusic Review Meningen var at de skulle opptre på Woodstockfestivalen, men Beck oppløste gruppa rett før festivalen startet.

Jeff Beck og Rod Stewart signerte sine samkomposisjoner med Jeffrey Rod på sent 1960-tall, deriblant på Jeff Becks album Truth, som ble utgitt i 1968.

Mot slutten av 1969 var Jeff Beck involvert i en bilulykke og fikk konstatert brudd på hodeskallen. Seint på året 1970 dannet Beck en ny utgave av Jeff Beck Group, først med Alex Ligertwood (vokal), Max Middleton (keyboard), Cozy Powell (slagverk) og Clive Chaman (bass). Etter et halvt års tid ble Ligertwood erstattet med Bobby Tench på vokal og gitar. Gruppa gav ut albumene Rough and Ready (1971) og Jeff Beck Group (1972). Sommeren 1972 ble gruppa oppløst, angivelig fordi musikerne mente de ikke hadde klart å skape en enhetlig stil.

Jeff Beck dannet deretter trioen Beck, Bogert & Appice (BBA) med Carmine Appice (slagverk) og Tim Bogert (bass). Begge kom fra Vanilla Fudge via Cactus. De gav ut studioalbumet Beck, Bogert & Appice (1973) og konsertalbumet Live in Japan som ble spilt inn i 1973 og gitt ut i 1975. Jeff Beck forlot gruppa i april 1974, under innspillingen av deres tredje album, og trioen ble oppløst.

På denne tida produserte Beck to album med gruppa Upp, der han også spilte med. I 1975 gav han ut et instrumentalt, jazzinspirert soloalbum med tittelen Blow by Blow, som ble møtt med gode kritikker og solgte bra. Etter å ha deltatt i ulike prosjekter fulgte et samarbeid med jazz-rock-keyboardisten Jan Hammer og hans band Wired som resulterte i livealbumet Jeff Beck with the Jan Hammer Group Live (1977).

I 1980- og 1990-årene gav Jeff Beck bare sporadisk ut album: Flash (1985, deriblant enkelte spor med Rod Stewart og Jan Hammer), Guitar Shop (1989), Crazy Legs (1993, en hommage til Cliff Gallup,[ Allmusic: Crazy Legs)] Who else (1999), og You Had It Coming (2001). Jeff Beck vant Grammy for tredje gang i kategorien Best Rock Instrumental Performance for sporet «Dirty Mind» på albumet You Had It Coming. Han spilte også som gjestemusiker, blant annet på Jon Bon Jovis Blaze of Glory (1990), Roger Waters' Amused to Death (1992) og  Kate Bush' The Red Shoes (1993).

I 2016 gav han ut albumet Loud Hailer i samarbeid med vokalisten Rosie Bones og gitaristen Carmen Vandenberg.Michelle Mills: Why Hollywood Bowl-bound Jeff Beck says he won’t make a ‘rubbish’ album, San Gabriel Valley Tribune 12. juli 2016

I 2009 ble Beck innlemmet i Rock and Roll Hall of Fame.

I 2010 var Beck og Herbie Hancock hovedattraksjon på konserten i Romsdalsmuseet under Moldejazz.

Jeff Beck døde av bakteriell hjernehinnebetennelse 10. januar 2023.

 Stil og innflytelse  
Jeff Beck regnes som en av de mest innflytelsesrike gitaristene i rockens historie.100 Greatest Guitarists, 20-1, rollingstone.com Som sine egne inspirasjonkilder oppgir han selv Les Paul, the Shadows, Cliff Gallup, Ravi Shankar, Roy Buchanan, Chet Atkins, Django Reinhardt, Steve Cropper, Lonnie MackIntervju med Mojo magazine, juni 2009 og John McLaughlinIntervju med Uncut magazine, mars 2010.

Jeff Beck fikk aldri samme brede publikumsappell og kommersielle gjennomslag som sine samtidige, Eric Clapton og Jimmy Page, men er en av de meste respekterte og avholdte gitarister blant musiker-kolleger og kalles i blant «gitaristenes gitarist». Jeff Beck er ført opp som nummer fem på Rolling Stone Magazines 2011-liste over verdens største gitarister gjennom tidene. Queen-gitaristen Brian May har sagt: «Min oppfatning av gitaren endrer seg radikalt hver gang jeg hører på Jeff Beck. Han er langt, langt der ute og gjør ting du aldri hadde forventet.»«Every time I listen to Jeff Beck my whole view of guitar changes radically. He's way, way out, doing things you never expect.»Brian May Quotes, brainyquote.com

Jeff Beck uttalte: «Jeg bryr meg ikke om regler. Faktum er at om jeg ikke bryter reglene minst ti ganger i hver låt har jeg ikke gjort jobben min skikkelig.»«I don't care about the rules. In fact, if I don't break the rules at least 10 times in every song then I'm not doing my job properly.»Jeff Beck Quotes, brainyquote.com

 Privatliv 
Fra 1963 til 1967 var Beck gift med Patricia Brown. I 2005 giftet han seg med Sandra Cash. Han har ingen barn. På den tiden han døde, bodde Beck i et hus kalt Riverhall i Wadhurst i East Sussex. Beck ble vegetarianer i 1969 og ble leder av Folly Wildlife Rescue Trust. Han var også interessert i klassiske Ford hot rods og utførte mye av arbeide med pusse opp bilene både utvendig og innvendig og stelle med bilenes motorer.

 Diskografi 
Rolling Stone oppgir «Beck's Bolero», «Freeway Jam», «A Day in the Life», «I Ain't Superstitious» og «Heart Full of Soul» som sentrale låter. Guitar Instructor.com nevner «Cause We've Ended as Lovers», «Freeway Jam», «People Get Ready» og «A Day in the Life» som signaturspor, og som nøkkelalbum Truth, Blow by Blow, Wired og Guitar Shop.Guitar Instructor

 Album 
Med The Yardbirds
 1965 – For Your Love
 1966 – Having a Rave Up with the Yardbirds
 1966 – Roger the Engineer

Med Jeff Beck Group
 1968 – Truth
 1969 – Beck-Ola
 1971 – Rough and Ready
 1972 – Jeff Beck Group

Med Beck, Bogert & Appice
 1973 – Beck Bogert Appice
 1974 – Live in Japan

 Soloalbum 
Studioalbum
 1975 – Blow by Blow
 1976 – Wired
 1980 - There and Back
 1985 - Flash
 1989 - Jeff Beck’s Guitar Shop
 1991 – Beckology, Anthology
 1992 – Frankie's House (Soundtrack album med Jed Leiber)
 1993 – Crazy Legs (med the Big Town Playboys)
 1999 – Who Else!
 2001 – You Had It Coming
 2003 – Jeff
 2010 – Emotion & Commotion
 2016 – Loud Hailer, i samarbeid med vokalisten Rosie Bones og gitaristen Carmen VandenbergMichelle Mills: Why Hollywood Bowl-bound Jeff Beck says he won’t make a ‘rubbish’ album, San Gabriel Valley Tribune 12. juli 2016

Livealbum
 1973 – Live in Japan
 1977 – Jeff Beck with the Jan Hammer Group Live
 2006 – Live at B. B. King Blues Club
 2006 – Live in Tokyo 1999
 2007 – Official Bootleg USA '06 (Blu-Spec)
 2008 – Jeff Beck Performing This Week… Live at Ronnie Scott's Jazz Club (med Vinnie Colaiuta,  Tal Wilkenfeld, Jason Rebello)
 2010 – Live and Exclusive from the Grammy Museum
 2011 – Rock'n'Roll Party: Honouring Les Paul – Live
 2015 – Live+
 2017 – Live at the Hollywood Bowl
 2019 – 18 (Jeff Beck og Johnny Depp album)

Samlingsalbum
 1985 – The Best Of Jeff Beck (1967-69)
 1991 – Beckology
 1992 – The Best of Beckology
 1995 – Best of Beck

Samarbeide
 1986 – Lotus Gem (med Steve Lukather)

Soundtrackalbum
 Frankie's House (med Jed Leiber)

Videoalbum
 2008 – Performing This Week... Live at Ronnie Scott's
 2011 – Rock & Roll Party: Honoring Les Paul
 2014 – Live In Tokyo
 2017 – Live at the Hollywood Bowl

Singler (topp 50 på UK Singles Chart)
 1967 – «Hi Ho Silver Lining» (#14)
 1967 – «Tallyman» (#30)
 1968 – «Love Is Blue (L'amour est bleu)» (#23)
 1972 – «Hi Ho Silver Lining» (nyutgivelse) (#17)
 1973 – «I've Been Drinking» (med Rod Stewart) (#27)
 1985 – «People Get Ready» (med Rod Stewart) (#49)
 2014 – «No Man's Land (Green Fields of France)» (med Joss Stone) (#49)

 Referanser 

 Eksterne lenker 





Kategori:Engelske gitarister
Kategori:Medlemmer av Rock and Roll Hall of Fame
Kategori:Personer fra Sutton
Kategori:Medlemmer av Rock and Roll Hall of Fame (gruppemedlem)